## Odluka o plaćanju i naplati u stranim sredstvima plaćanja u zemlji

### NN 146/2003 (17.9.2003.), Odluka o plaćanju i naplati u stranim sredstvima plaćanja u zemlji

# HRVATSKA NARODNA BANKA

2141

Na
temelju članka 15. Zakona o deviznom poslovanju (»Narodne novine«, br.
96/2003.) i članka 38. stavka 3. pod l) Zakona o Hrvatskoj narodnoj banci
(»Narodne novine«, br. 36/2001.) Savjet Hrvatske narodne banke na sjednici održanoj
10. rujna 2003. donio je

## ODLUKU

### o plaĆanju i naplati u stranim sredstvima plaĆanja u zemlji

OpĆe odredbe

I.

Ovom
odlukom određuju se poslovi u kojima su dopušteni plaćanje i naplata u stranim
sredstvima plaćanja između rezidenata te između rezidenata i nerezidenata u
Republici Hrvatskoj.

II.

Plaćanjem
i naplatom u smislu ove odluke ne smatraju se sljedeći prijenosi deviznih
sredstava između rezidenata, ostvarenih iz poslova s nerezidentima:

a)  pri izvođenju investicijskih radova u
inozemstvu – prije­nos iz­nosa naplaćenih radova s računa nositelja posla na račune
podi­z­vođača ili kooperanata;

b) pri agencijskim poslovima u međunarodnom prometu –
prijenos između računa agenta i drugog rezidenta iznosa napla­će­nog za uslugu
koju je primio nerezident, odnosno iznosa plaćenog za uslugu koju je pružio
nerezident;

c) pri reeksportnim poslovima – prijenos iznosa naplaćenog
izvoza s računa nositelja reeksportnog posla na račun rezidenta koji je pružio
uslugu dorade, obrade i prerade u unutarnjoj proizvodnji, uključivo i materijal
utrošen za taj posao;

d) pri kupoprodaji stranih vrijednosnih papira –
prijenos pokrića za kupovinu stranih vrijednosnih papira odnosno prijenos naplaćenog
iznosa od prodanih stranih vrijednosnih papira, između računa investitora i
ovlaštenog društva;

e) pri obračunu po novčanim karticama domaćeg
izdanja, ko­rištenim u inozemstvu – prijenos deviznih sredstava između računa
rezidenta i računa zastupnika novčane kartice ili obračun­skog centra u zemlji
za iznos plaćanja ilipodizanja gotovine novčanom karticom u inozemstvu*.*

III.

(1)
Nije dopušten prijenos deviznih sredstava s deviznoga štednog uloga ili
deviznog računa rezidenta fizičke osobe na devizni račun ili devizni štedni
ulog drugog rezidenta.

(2)
Stranu gotovinu na devizni račun ili devizni štedni ulog može uplaćivati samo
fizička osoba koja je vlasnik deviznog računa ili deviznoga štednog uloga ili
koja je ovlaštena osoba.

PlaĆanje i naplata izmeĐu rezidenata

IV.

Dopušteni
su plaćanje i naplata između rezidenata u stranim sredstvima plaćanja u sljedećim
slučajevima:

a) pri
kupoprodaji blagajničkih zapisa Hrvatske narodne banke i vrijednosnih papira
izdanih od Republike Hrvatske koji glase na strana sredstva plaćanja, na primarnom
tržištu

b) pri
kupoprodaji robe u slobodnoj carinskoj prodavaonici

c) pri
kupoprodaji robe s carinskog skladišta tipa »D«

d) za
isplatu plaća zaposlenicima rezidenata koji su privremeno na radu u inozemstvu
(zaposlenici na radilištima u inozemstvu, u predstavništvima, pomorci, konzuli,
diplomati i slično)

e) za
isplatu troškova službenog puta i drugih troškova povezanih s time u inozemstvu

f) pri
kupoprodaji robe i usluga između korisnika slobodne zone te pri kupoprodaji
robe i usluge između korisnika slobodne zone i rezidenta izvan zone, ako je
riječ o robi ili usluzi koja je namijenjena izvozu ili koja je uvezena.

V.

Između
rezidenata zabranjeni su plaćanja i naplate u stranim sredstvima plaćanja koji
nisu navedeni u točki IV.

Poslovi izmeĐu druŠtva za osiguranje i rezidenta

VI.

(1) Društvo
koje se bavi osiguranjem imovine i osoba i reosiguranjem, može rezidentu izdati
policu osiguranja odnosno sklopiti ugovor o reosiguranju u kojem osigurana ili
reosigurana svota, franšize i premije glase na stranu valutu.

(2)
Poslovi osiguranja i reosiguranja u kojima osigurana ili reosigurana svota,
franšize i premije glase na stranu valutu, sklapaju se u slučajevima kada se
osiguravaju rizici u vezi s kojima može nastati šteta plativa nerezidentima.

(3)
Uplata premije i isplata štete rezidentu obavlja se u kunama, a isplata štete
nerezidentu može biti i u stranim sredstvima plaćanja.

PlaĆanja i naplate za tekuĆe poslove izmeĐu rezidenta
i nerezidenta

VII.

(1)
Nisu dopušteni plaćanje i naplata u stranim sredstvima plaćanja za tekuće
poslove između rezidenta i nerezidenta u Republici Hrvatskoj kada roba ostaje u
Republici Hrvatskoj ili kada je usluga pružena i naplaćena u Republici
Hrvatskoj.

(2)
Odredba 1. stavka ove točke ne odnosi se na isplatu plaće rezidentu koji je
zaposlen u diplomatskom i konzularnom pred­stavništvu, kao ni na usluge za koje
se naplata u stranoj gotovini i čekovima regulira odlukom kojom su propisani način
i uvjeti pod kojima rezident u poslovanju s nerezidentom može primiti naplatu
ili izvršiti plaćanje u stranoj gotovini i čekovima.

PlaĆanja i naplate za kapitalne poslove izmeĐu
rezidenta i nerezidenta

VIII.

Nisu
dopušteni plaćanje i naplata u stranim sredstvima plaća­nja u Republici
Hrvatskoj između rezidenta i nerezidenta za slje­deće kapitalne poslove:

a)
kupoprodaju nekretnine i zemljišta u Republici Hrvatskoj te udjela u trgovačkim
društvima sa sjedištem u Republici Hrvat­skoj

b)
kupoprodaju udjela u investicijskim fondovima u zemlji

c)
kupoprodaju vrijednosnih papira izdanih u Republici Hrvatskoj bez obzira na to
glase li na stranu valutu ili kune

d)
kupoprodaju dionica ili depozitarnih zapisa rezidentnih trgovačkih društava.

ZavrŠne odredbe

IX.

Plaćanje
i naplata u stranoj gotovini i čekovima u Republici Hrvatskoj regulirat će se posebnom
odlukom Hrvatske narodne banke.

X.

Ova
odluka stupa na snagu osmog dana od dana objave u »Narodnim novinama«.

O. br. 634/2003.

Zagreb,
10. rujna 2003.

Predsjednik Savjeta
Hrvatske narodne banke
guverner
Hrvatske narodne banke
**dr. sc. Željko Rohatinski,** v. r.

Odluka, NN 146/2003-2141